Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: szóló 1999. évi LXIX. törvény (Sztv.) 38/A. § (1) bekezdése, valamint 39. §-a értelmében zárolhatná, csökkenthetné, átcsoportosíthatná. Miután az Egyenlõ Bánásmód Hatóság egyik feladata a végrehajtó hatalom tevékenységének vizsgálata, különösen fontos, hogy a kormány a költségvetésen keresztül sem befolyásolhassa e szervezet mûködését.
Paragraph Index: 1854

szóló 1999. évi LXIX. törvény (Sztv.) 38/A. § (1) bekezdése, valamint 39. §-a értelmében zárolhatná, csökkenthetné, átcsoportosíthatná. Miután az Egyenlõ Bánásmód Hatóság egyik feladata a végrehajtó hatalom tevékenységének vizsgálata, különösen fontos, hogy a kormány a költségvetésen keresztül sem befolyásolhassa e szervezet mûködését. Utaltunk az Alkotmánybíróság több határozatában100 is kifejtett megállapításaira, amelyek értelmében „nem csupán szimbolikus jelentõsége van annak, hogy valamely szerv önálló fejezetként vagy valamely fejezeten belüli címként szerepel”, illetve, hogy „alkotmányos jelentõsége” van annak, hogy az elõirányzat módosításánál milyen törvényi biztosítékok érvényesülnek.101 A fentiek alapján hangsúlyoztuk: az Országgyûlésnek az alkotmányosság követelményének érvényesülése érdekében olyan szabályt kell alkotnia, amely védelmet nyújt az ellen, hogy a kormány megváltoztathassa az Egyenlõ Bánásmód Hatóság költségvetési elõirányzatát. Érveink azonban nem értek el kellõ hatást: az Ebtv. 2005. május 10-tõl hatályos módosítása értelmében „a hatóság költségvetése a felügyeletét ellátó miniszter költségvetési fejezetén belül önálló címet képez”.102 Azaz a Hatóság nem minõsül többé fejezeti jogosítványokkal felruházott költségvetési szervnek, pénzügyi függetlensége pedig csorbul. E megoldás igen aggályos az Irányelvben, illetve az ECRI ajánlásában foglaltak fényében. 5.3. Az Ebtv. módosításával kapcsolatos további észrevételeink Aggályainkat fejeztük ki az Ebtv. IV. fejezetében szereplõ Köztársasági Esélyegyenlõségi Programra vonatkozó rendelkezések tervezett kiiktatása miatt. Az elõterjesztõk álláspontja szerint a Program megalkotása okafogyottá vált, mert hasonló témában készül a Társadalmi Befogadásról szóló Közös Memorandum alapján megfogalmazandó nemzeti cselekvési terv, illetõleg a témát érinti a Nemzeti Foglalkoztatási Akcióterv is. A párhuzamosság elkerülése végett hatályon kívül kívánják helyezni a Programra vonatkozó rendelkezéseket. Tény, hogy a Program és a nemzeti cselekvési terv egyaránt magában foglalja az esélyegyenlõség biztosítását szolgáló kormányzati intézkedéseket. Lényeges különbség azonban, hogy a nemzeti cselekvési terv elsõsorban célokat fogalmaz meg, és a társadalmi kirekesztés elleni küzdelem irányait jelöli ki. Ezzel szemben a Programnak tartalmaznia kellene „a kitûzött célok megvalósításához szükséges jogalkotási feladatok meghatározását” is. Az Ebtv. elfogadásakor a kormány már döntött arról, hogy egyetért a Társadalmi Befogadásról szóló Memorandum aláírásával. Ismert volt tehát, hogy el kell készíteni a nemzeti cselekvési tervet. Ennek ellenére a hivatkozott párhuzamosság csak mintegy másfél év elteltével – amikor már belátható közelségbe került a Program kidolgozásának határideje – tûnt fel az elõterjesztõ minisztériumoknak. Hangsúlyoztuk, hogy nem tûnik „jó üzenetnek” az sem, hogy miközben az Ebtv.-ben meghatározott esetben a munkáltatóknak esélyegyenlõségi tervet kell elfogadniuk, addig a kormány az Ebtv. módosításával mentesül a Program kidolgozásának kötelezettsége alól. Jeleztük továbbá, hogy a hatályos szabályozás szerint az Egyenlõ Bánásmód Hatóság által kiszabott bírság a Program költségvetési elõirányzatát illeti. Ezt a rendelkezést úgy kívánják hatályon kívül helyezni, hogy nem szólnak arról, a jövõben mi lesz a sorsa a befolyt összegnek, a továbbiakban is a jogsértések elleni küzdelem céljára kívánják-e fordítani. Indokoltnak tartjuk, hogy ezt a kérdést is rendezzék a törvénymódosítás alkalmával. Továbbra is fenntartottuk azt a – törvény elõkészítése során is következetesen képviselt – álláspontunkat, amelynek értelmében az Ebtv. szankciórendszerének represszív volta nem alkalmas eszköz, nem célravezetõ a diszkriminatív magatartásformák elleni hatékony fellépésben, illetve nem is biztosítja megfelelõ módon a sérelmet szenvedett személy jogainak helyreállítását. Az egyezségre törekvõ, mediáló, „beláttató” eljárás, valamint a sértett számára történõ elégtétel (kompenzáció) adása mind elkövetõi, mind pedig sértetti oldalon jóval nagyobb „hozammal” kecsegtet, mint akár a bírság-centrikus közigazgatási szankcionálás, akár egy hosszú és költséges polgári vagy munkaügyi per. 2006/162/II. szám

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes